
_START_ARTICLE_
Fabinho
_START_SECTION_
Fluminsense
_START_PARAGRAPH_
Fabinho begyndte sin karreire i Fluminense. Han blev kun kaldt ind til førsteholdet én gang d. 20. maj 2012, men kom aldrig på banen. Han forlod klubben uden nogle optrædener for klubben.
_START_SECTION_
Rio Ave og Real Madrid
_START_PARAGRAPH_
8. juni 2012, tiltrådte Fabinho Rio Ave på en seksårig aftale. Efter en måned i Rio Ave blev Fabinho dog udlejet resten af sæsonen til Real Madrid Castilla. D. 28. april 2013 scorede han sit første mål for klubben, da han i overtiden udlignede til 3-3 mod CD Numancia. _NEWLINE_Han fik sin debut for Real Madrid d. 8. maj 2013, da han fik 14 minutter i en 6-2 sejr over Málaga på Santiago Bernabéu, hvor han bl.a. assisterede Ángel Di María ved det sjette mål.
_START_SECTION_
AS Monaco
_START_PARAGRAPH_
D. 19. juli 2013 blev Fabinho lejet ud til AS Monaco for resten af sæsonen. Efter 2013-14 sæsonen blev Fabinho endnu engang udlejet til Monaco, hvor han bl.a. scorede sit første Champions League-mål mod Zenit i en 2-0 sejr. _NEWLINE_19. maj 2015 efter to udlejede sæsoner i Monaco, blev Monaco og Rio Ave enige om et permanent køb af Fabinho. Fabinho underskrev herefter en fireårig kontrakt med Monaco indtil 30. juni 2019.
_START_SECTION_
Liverpool
_START_PARAGRAPH_
28. maj 2018 blev det annonceret, at Premier League-klubben Liverpool og Fabinho var blevet enige om en langtidskontrakt.
_START_SECTION_
International karriere
_START_PARAGRAPH_
Fabinho fik sin debut for det brasilianske fodboldlandshold i en venskabskamp mod Mexico d. 7. juni 2015. Fabinho var inkluderet i 23-mands truppen til Copa América 2015, men fik ikke spilletid i turneringen.